****

**สัญญาจ้างพนักงานรายวัน แบบมีกำหนดระยะเวลา**

 เขียนที่ บริษัท คลีนนิ่งโซลูชั่น จำกัด
 วันที่

สัญญาฉบับนี้ ทำขึ้นระหว่าง **บริษัท คลีนนิ่งโซลูชั่น จำกัด** โดย .............................. ในฐานะผู้รับมอบอำนาจ สำนักงานเลขที่ 139
ถนนแฮปปี้แลนด์สาย 1 แขวงคลองจั่น เขตบางกะปิ กรุงเทพมหานคร ซึ่งในสัญญานี้จะเรียกว่า “**บริษัทฯ**” ฝ่ายหนึ่ง

กับ อายุ ปี บัตรประชาชนเลขที่

ที่อยู่

ซึ่งในสัญญานี้จะเรียกว่า “**พนักงาน**” อีกฝ่ายหนึ่ง

โดยบริษัทฯมีความประสงค์จะว่าจ้าง พนักงานให้ปฏิบัติงานทำความสะอาด ณ สถานที่ต่างๆ ตามที่ บริษัทฯกำหนดซึ่งต้องทำงานให้เสร็จเรียบร้อยพร้อมกับส่งมอบงานเสร็จสิ้นในแต่ละวัน ทั้งสองฝ่ายจึงตกลงทำสัญญาโดยมีเงื่อนไขการจ้างดังต่อไปนี้

ข้อ 1. บริษัทฯ ตกลงว่าจ้าง พนักงาน ตำแหน่ง ณ หน่วยงาน

วันทำงาน เวลา

ข้อ 2. บริษัทฯตกลงจ่ายค่าตอบแทนให้พนักงาน เฉพาะวันที่พนักงานเข้าปฏิบัติงาน และหลังจากปฏิบัติงานพร้อมกับส่งมอบงานให้บริษัทฯสำเร็จลุล่วงเรียบร้อยในแต่ละวันแล้วเท่านั้น ในอัตราวันละ บาท ( บาท) พร้อมกับหลักฐานการเข้าปฏิบัติงาน

บริษัทฯตกลงจ่ายค่าจ้างให้ พนักงาน**ทุกวันที่ 5 ของเดือน** ผ่านบัญชีธนาคาร **กสิกรไทย** โดย พนักงานยินยอมให้ บริษัทฯหักภาษีตามกฎหมายเพื่อนำส่งหน่วยงานราชการที่เกี่ยวข้อง

ข้อ 3. พนักงานต้องปฏิบัติหน้าที่จนเต็มความสามารถด้วยความซื่อสัตย์สุจริต ขยันหมั่นเพียร ตามสมควรแก่หน้าที่และรับผิดชอบต่องานในหน้าที่และงานที่ได้รับมอบหมายอย่างเคร่งครัด รวมถึงจะไม่เผยแพร่ข้อมูลความลับใดๆของบริษัทฯและหน่วยงานที่เข้าไปปฏิบัติงาน และพร้อมที่ปฏิบัติงานในลักษณะที่มีการผ่อนปรน ปรับเปลี่ยนไปตามนโยบายของบริษัทฯที่อาจมีการเปลี่ยนแปลงตามสภาวะเศรษฐกิจได้ พนักงานตกลงและยินยอมให้บริษัทฯเลิกสัญญานี้ได้ หากพบว่าพนักงานกระทำการใดๆอันขัดต่อสัญญาฉบับนี้

ข้อ 4. สัญญาฉบับนี้ มีกำหนดระยะเวลา เริ่ม วันที่ ครบสัญญา วันที่

โดยการครบสัญญาให้มีผลตามกำหนดทันที โดยไม่จำต้องแจ้งให้พนักงานทราบล่วงหน้าอีก

ในกรณีสัญญาระหว่างหน่วยงาน กับ บริษัทฯสิ้นสุดลงก่อนครบกำหนดของสัญญานี้ ให้ถือว่าไม่มีฝ่ายใดกระทำผิดสัญญาต่อกัน และให้สัญญาระหว่างบริษัทฯและพนักงานสิ้นสุดลงพร้อมกันด้วย เว้นแต่กรณีบริษัทฯจะมีดุลยพินิจให้เป็นไปตามข้อ 6 ของสัญญานี้

ข้อ 5. ภายในระยะเวลา 119(หนึ่งร้อยสิบเก้า) วัน นับแต่วันที่ ถึงวันที่ โดยพนักงานตกลงทดลองปฏิบัติงาน ทั้งนี้หากบริษัทฯพบว่าพนักงานไม่มีคุณสมบัติ หรือไม่สามารถปฏิบัติงานได้ ความประพฤติไม่เหมาะสม พนักงานตกลงและยินยอมให้บริษัทฯยกเลิกสัญญานี้ได้ทันทีโดยไม่ต้องบอกกล่าวล่วงหน้า และจะไม่โต้แย้งหรือเรียกค่าเสียหายใดๆทั้งสิ้น ให้ถือว่าความเห็นของบริษัทฯถึงที่สุด

ข้อ 6. พนักงานตกลงและยินยอมปฏิบัติตามนโยบายการพิจารณาบริหารจัดการ โอนย้าย โยกย้าย เปลี่ยนแปลงสถานที่ปฏิบัติงาน หรือส่งไปปฏิบติงานในหน่วยงานที่บริษัทฯได้รับว่าจ้างหรือให้บริการ รวมถึงกิจการในสังกัดของบริษัท ทั้งนี้เพื่อความเหมาะสมและประโยชน์ในการบริหารจัดการ โดยพนักงานจะไม่เรียกค่าตอบแทนเพิ่มเติม

ข้อ 7. กรณีพนักงานยกเลิกสัญญานี้โดยไม่แจ้งให้ทราบล่วงหน้าอย่างน้อย 30 วัน พนักงานตกลงรับผิดชอบค่าปรับและค่าเสียหายในการหาพนักงานทดแทนตำแหน่งตน หรือค่าปรับที่บริษัทฯต้องถูกหน่วยงานตามข้อ 1. เรียกปรับในส่วนที่เกี่ยวข้องกับพนักงาน

ข้อ 8. บริษัทฯสามารถร้องขอเอกสารใดๆจากพนักงานได้เท่าที่จำเป็นต่อการจ้างนี้ ทั้งนี้ พนักงานตกลงและยินยอมให้บริษัทฯ เก็บ รวบรวม ใช้ หรือเปิดเผยข้อมูลส่วนบุคคล เท่าที่ไม่ขัดต่อกฎหมายว่าด้วยการคุ้มครองข้อมูลส่วนบุคคล

สัญญานี้ทำขึ้นสองฉบับมีข้อความถูกต้องตรงกัน กรณีส่วนใดส่วนหนึ่งของสัญญาตกเป็นโมฆะ ให้ส่วนที่เหลือของสัญญาฉบับนี้ ยังคงมีผลบังคับใช้ต่อไปเท่าที่ไม่ขัดกับเจตนา โดยคู่สัญญาทั้งสองฝ่ายได้อ่านและเข้าใจข้อความในสัญญาแล้ว จึงได้ลงลายมือชื่อ และประทับตราสำคัญ (ถ้ามี) ไว้เป็นหลักฐาน ต่อหน้าพยานและเก็บรักษาไว้ฝ่ายละฉบับ

 ลงชื่อ บริษัทฯ ลงชื่อ พนักงาน

 ( ) ( )

 ลงชื่อ พยาน ลงชื่อ พยาน

 ( ) ( )